Herrie oor ‘peperduur’ bottels water | Maroela Media
ŉ Herrie is op sosiale media ontketen toe ŉ foto van ŉ bestellingsfaktuur van die Mangaung-munisipaliteit wyd versprei is waarop dit blyk dat die munisipaliteit 500 ml-gebottelde water vir R150 elk aangekoop het.
Qondile Khedama, woordvoerder van die munisipaliteit, het egter gesê die water is nié vir so ŉ buitensporige prys aangekoop nie en daar was bloot ŉ fout op die bestellingsfaktuur by die beskrywing van die water.
“Ons diensverskaffer het ons R240 gevra vir ŉ pak van 24 gebottelde waters. Een 500 ml-water het dus R10 gekos. Dit is die laagste kwotasie wat ons ontvang het. Die kantoor van die raadsweep het 150 van dié 24-pakke bestel. Dus is dit 150 x R240 = R36 000,” het Khedama verduidelik.
Khedama het bygevoeg dat die foutiewe beskrywing onmiddellik opgetel is en dat ŉ nuwe, korrekte faktuur dadelik gedruk is.
“Ons is baie spyt oor die verkeerde indruk wat deur dié oorsig gewek is asook die stigma wat moontlik aan die diensverskaffer kan kleef ten spyte daarvan dat hulle die korrekte prosesse gevolg het en die werk toegeken is.”
Khedama het ook gesê dit is jammer dat ŉ foto van die foutiewe faktuur op sosiale media versprei is en daar ŉ verkeerde indruk by die publiek geskep is, sonder dat die interne prosesse van die munisipaliteit in ag geneem is.
Dis bitter moeilik om die verduideliking te aanvaar in dié nes van onbekwaamheid. Dis juis die ” Interne prosesse” van die munisipaliteit wat onder verdenking is.
Genade ons , het die mense geen besef van waarde van n produk of geld of gee hulle eenvoudig nie om nie of is hulle inherent korrup?
Dis nog steeds erg dis wat ons betaal vir 10 litters hulle is te treurig om te kyk dat mense water het en dan word hulle verder geroof. Ek het ook nie munisipale riglyne gevolg nie maar en het geen belang daarby nie
Twak dis belaglik duur. Ons verkoop ‘n pak van 12 x 500ml @ R59 Ozone Purified water … mors lekker geld en wie moet betaal!
Nog steeds vrek duur @ R20/liter of is ek verkeerd? Dis egter wat gebeur wanneer munisipaliteite sorg dat riool ons waterbronne besoedel.